Garaažiuksed
Garaažis oleva auto või seal ladustatud vara esmane kaitse on korralik uks koos toeka lukuga.
Sobiva ukse saavad meilt nii eramajade juures asuvad garaažid, kui ka garaažiühistutes asuvad boksid.
Garaažiuste enamlevinud tüübid
Auto kodu uksed võivad vastavalt kasutuskohale olla ka erinevat tüüpi.
Enimlevinud on tõstuksed. Nende kasuks räägib praktiline ruumikasutus. Avamisel tõuseb uks lae alla. Nii tagades ruumis sees parima võimaliku ruumikasutuse.
Samuti ei ole vaja ülestõstetava ukse avamiseks talvel esmalt rookida uste avamist takistavat lund.
Paljudes garaažiühistutes on endiselt kasutusel ka niiöelda klassikalised, külgedele avatavad hingedel uksed.
Tasub tähele panna, et kohtades, kus mitmed boksid on kõrvuti, võivad olla sisse seatud üldised reeglid sobiva ukse tüübi osas. Või ukse värvitooni osas.
Näiteks linnades asuvates suuremates garaažiühistutes, kus garaažiboks ei ole eraldi kinnisasi, vaid kaasomandi osa. Asendades enda boksil ukse teistsugusega, kui üldine kokkulepe ette näeb, võivad tagajärjeks olla mitmed lahkhelid ja arutelud.
Seetõttu tasub enne ukse vahetamist uurida ühistu juhatuselt, kas ja missugused piirangud on ukse vahetamisel.
Lukuvariandid
Ustel kasutatavatest lukkudest sõltub suuresti ka auto kodu ning majaga ühenduses olevate garaažide puhul terve maja turvalisus.
Oluliseks ukse hinna ja veelgi olulisemaks üldise turvalisuse mõjutajaks on valitud lukk.
Hea lukk annab kindlustunde ja meelerahu, ent on seetõttu ka kallima hinnaga. Turvaline lukk on ühekordne investeering aastateks.
Tõstustele on kõige populaarsemad garaažiukse sisepinnale kinnitatavad pindlukud. Pindlukkude hinda mõjutab luku poltkeelte arv ja läbimõõt.
Turvalisem ehk teisisõnu jõumeetoditega raskemini avatav lukk on rohkema arvu (üle kolme) poltkeeltega, mis on läbimõõdult jämedamad.
Lukk vali lähtuvalt garaaži asukohast
Sobiva luku valiku määrab ka garaaži asukoht - mehitatud valve ja turvakaamerate vaateväljas asuvate garaažibokside reas olevale uksele sobib lihtsam ja universaalsem lukk.
Teistest boksidest eemal, valveta ning otse kõrvaltänavale avanev auto kodu uks väärib meelerahu tagamiseks võimalikult turvalist lukku või mitme luku kombinatsiooni.
Niiöelda klassikalistele, hingedel ja väljapoole avanevatele ustele on valdavad valikuvariandid kas ukse külge keevitatud kinnitusraudadele paigaldatud ripplukk, või siseküljes asuv pindlukk.
Vanad erilahendusel valminud lukud
Garaažiühistutes asuvatel boksidel esineb tihti aastakümnete vanuseid pindlukke, mis on valmistatud kohaliku meistri eritellimusel. Mis on avatavad erilise, vahel kämblasuuruse võtmega.
Sellise erilahendusel valminud luku ümber tõstmine uuele uksele on enamasti mitteotstarbekas, kuigi seda pigem harjumusest lähtuvalt tihti küsitakse. Kaasaegsete lukkude turvalisus on heal tasemel.
Avamissüsteem
Ukse avamissüsteem võib olla nii kaugjuhitav, kui ka ainult käsitsi kontrollitav. Kaugjuhitavaid ukseavamislahendusi on võimalik elektrikatkestuse korral ka käsitsi avada.
Enamasti eelistatakse kaugjuhitavaid lahendusi, mis avavad ukse kas nupuvajutusega puldist, või mobiilikõne peale. Selline lahendus on autojuhile mugavam, eriti vihmase või külma ilma korral.
Soojapidavus
Eesti kliimas on oluline ka uste soojapidavus. Kui hästi uks hoiab soojust, sõltub ukse soojustusest.
Soojapidavuse parendamiseks kõige efektiivsem viis on tellida soojustatud garaažiuks. Lisaks on võimalik teha uks soojapidavamaks ukse sisse paigaldatavate soojustusmaterjalidega ja ka toekamate tihenditega.
Tellimine ja mõõtmine
Esimese asjana tuleb uue auto kodu ust tellides mõelda vajaliku ukse mõõtmetele.
Enne hinnapäringu tegemist on vaja ära mõõta ukseava. Ukseava mõõt on uuemate hoonete puhul kindlasti kirjas ehitusprojektis. Ehitusdokumentatsiooni puudumisel tuleb ava ise üle mõõta.
Peale mõõtmist tasub võtta ühendust garaažiukse tootjaga, edastades mõõtmed ja soovitud ukse kirjelduse.
Ukse tootja esindajana aitame leida sobivaima variandi. Öelda tähtajad ja vastata küsimustele, mis vahepeal tekivad, seejärel vormistades tellimuse.
Soovitame, et meie esindaja aitab enne tellimuse kinnitamist ava üle mõõta ja kõik mõõdud kinnitada.
Vastasel juhul ei võta tootja vastutust tellijapoolsete andmete õigsuse eest, ning saabuda võib tegeliku ava mõõtmetele mittevastav uks, mida ei ole võimalik paigaldada.
Garaažiukse paigaldus ja edasine hooldus
Tellides ukse meilt, on meiepoolne ukse paigaldus soodsam.
Pakume ka uste paigaldusteenust ning remonditeenust. Aitame paigaldada ka uksi, mis ei ole meie kaudu tellitud. Või mida tellides oli eeldus, et selle paigaldamisel ei ole abi vaja. Kuid paigaldama asudes selgus, et abikäed teevad siiski paigaldamise lihtsamaks.
Saame aidata ka garaažiuste ja liikumissüsteemide remondiga.
Edasine hooldus on liikuvate osade õlitamine vastavalt tootjapoolsetele soovitustele. Samuti ukse tihendite puhastamine ning vajadusel hooldusainega töötlemine.
Ukse tihendeid tasub puhastada igal hooajal. Eriti suurema liiklusega kohtades asuva garaažiukse puhul, kus tänu tihedale liiklusele on lendlevaid mikroosakesi olulisel määral, ning need jätavad tihenditele oma jälje.
Garaažiuste hind
Soodsamate garaažiuste hinnad algavad ca. 100 €-st ukse m2 kohta.
Küll aga ei saa uste puhul ühtset hinda välja tuua, sest vastavalt kasutuskohale, valitud lukkudele ja automaatikale ja näiteks tõstukse puhul ka paneelide arvule, soojuspidavusele, on iga uks erinev.
Veel määravad suure osa garaažiukse hinnast erilahendused. Näiteks uksele paigutatavad aknad, et lubada garaaži rohkem loomulikku valgust ning näiteks sobitada garaažiust ka paremini ülejäänud hoonega.
Täpsema info saatmiseks võtke meiega ühendust, edastades enda garaaži ukseava mõõdud ja soovitud ukse kirjelduse.